作者：陈德武
词牌/韵律：庆春宫・高阳台

paragraphs: 风送深冬，雪消残腊，天时人事相催。
堂北迎萱，水东问柳，阿谁报道春回。
土牛装罢，候葭琯、先飞律灰。
宜春宝字，是处人家，罗绮筵开。
三年客里情怀。
千里亲闱，一寸灵台。
彩燕金钗，青丝生菜，还思纤手安排。
韶光是也，可人的、如今再来。
介他眉寿，但愿年年，春酒盈杯。